ໃນລະຫວ່າງແຕ່ວັນທີ 9-10 ສິງຫາ, ຄະນະຜປະຕິບັດງານສະຖານທູດຫວຽດນາມ ປະຈຳປະເທດຊູແອດ (ສະຖານທູດ) ນຳໂດຍ ທ່ານ ເອກອັກຄະລັດຖະທູດ ຟານດັງເດືອງ ໄດ້ເດີນທາງໄປເຮັດວຽກຢູ່ຫລາຍນະຄອນໃນພາກໃຕ້ຂອງປະເທດຊູແອດ ແມ່ນ Malmö, Helsingborg, Lund.
ຈຸດປະສົງຂອງການເຮັດວຽກໃນຄັ້ງນີ້ແມ່ນເພື່ອຢ້ຽມຢາມ ແລະ ລະດົມກຳລັງໃຈຊາວຫວຽດນາມທີ່ ກຳລັງດຳລົງຊີວິດ, ຮໍ່າຮຽນແລະ ດຳເນີນທຸລະກິດຢູ່ບັນດາທ້ອງຖິ່ນນີ້. ນອກຈາກນັ້ນ, ກໍ່ຍັງເປັນໂອກາດໃຫ້ອົງການຕົວແທນໄດ້ມີໂອກາດທີ່ຈະເຂົ້າໃຈແນວຄິດ ແລະຄວາມປາດຖະໜາ ຂອງພໍ່ແມ່ປະຊາຊົນ, ນັກຮຽນ ແລະ ນັກທຸລະກິດ ໂດຍກົງເມື່ອພວກເຂົາປາດຖະໜາຢາກພັດທະນາຊຸມຊົນທີ່ເຕີບໃຫຍ່ຂະຫຍາຍຕົວໂດຍຜ່ານສະມາຄົມຂອງຊຸມຊົນ.
ການຢ້ຽມຢາມຊາວຫວຽດນາມທີ່ດຳລົງຊີວິດ ແລະ ດຳເນີນທຸລະກິດຢູ່ແຂວງ Skäne, ຄະນະປະຕິບັດງານໄດ້ມີການພົບປະ ແລະ ເຮັດວຽກກັບຄະນະບໍລິຫານງານສະມາຄົມວັດທະນະທຳ ຫວຽດນາມ ຢູ່ ປະເທດຊູແອດ, ຜູ້ຕາງໜ້າຊາວຫວຽດນາມຢູ່ ບາງແຂວງພາກໃຕ້ຂອງປະເທດຊູແອດ, ຜູ້ຕາງໜ້າບັນດາວິສາຫະກິດຫວຽດນາມຢູ່ບັນດານະຄອນ Malmo, Lund, Helsinborg, Göteborg...
ດ້ວຍນະໂຍບາຍທີ່ປະຊາຄົມຊາວຫວຽດນາມຢູ່ຕ່າງປະເທດແມ່ນພາກສ່ວນໜຶ່ງທີ່ບໍ່ອາດຕັດແຍກໄດ້ ແລະ ເປັນແຫຼ່ງກຳລັງຂອງຊຸມຊົນບັນດາເຜົ່າຂອງຫວຽດນາມ, ພັກ ແລະ ລັດ ສສ.ຫວຽດນາມ ເອົາໃຈໃສ່ທີ່ສຸດເຖິງວຽກງານຊາວຫວຽດນາມຢູ່ຕ່າງປະເທດ. ສິ່ງດັ່ງກ່າວແມ່ນເຫັນໄດ້ຈາກຄວາມພະຍາຍາມຂອງລັດຖະບານໃນການຕ້ອນຮັບພົນລະເມືອງຫວຽດນາມຫລາຍພັນຄົນທີ່ຖືກຕິດຄ້າງຢູ່ໃນຫລາຍປະເທດທົ່ວໂລກຍ້ອນການລະບາດຂອງ COVID-19, ໃນນັ້ນມີປະເທດຊູແອດ.
ທີ່ການພົບປະ ແລະ ເຮັດວຽກ, ຄະນະປະຕິບັດງານໄດ້ແບ່ງປັນກັບປະຊາຄົມຊາວຫວຽດນາມ, ນັກທຸລະກິດຢູ່ ປະເທດຊູແອດ ກ່ຽວກັບຄວາມຫຍຸ້ງຍາກໃນຊີວິດ ແລະ ການເຮັດທຸລະກິດ ໃນຄະນະເກີດພະຍາດລະບາດ COVID-19, ພ້ອມກັນນັ້ນ, ກໍ່ໄດ້ຕີລາຄາສູງ ແລະ ສະໜັບສະໜູນ ຄວາມປາດຖະໜາ ຂອງບັນດາວິສາຫະກິດທີ່ປາດຖະໜາຢາກສ້າງຕັ້ງສະມາຄົມທຸລະກິດຫວຽດນາມ ຢູ່ ຊູແອດ.
ພາຍຫຼັງການພົບປະ, ຄະນະປະຕິບັດງານໄດ້ໄປຢ້ຽມຢາມບັນດາວິສາຫະກິດຂອງຫວຽດນາມຈຳນວນໜຶ່ງຢູ່ນະຄອນ Helsingborg. ນີ້ແມ່ນບັນດາວິສາຫະກິດທີ່ມີປະຫວັດການດຳເນີນທຸລະກິດທີ່ໝັ້ນຄົງ, ຍາວນານຢູ່ປະເທດຊູແອດ ແລະ ມີຊື່ສຽງໃນການດຳເນີນທຸລະກິດບັນດາສິນຄ້າບໍລິໂພກ ແລະ ອາຫານການກິນອາຊຽນ, ລວມທັງຜະລິດຕະພັນກະສິກຳ ເປັນ ຈຳນວນຫລາຍ, ການບໍລິໂພກຂອງຫວຽດນາມ.
ໄຊພອນ